Page:Hills o' Gallowa.pdf/5

 5 My wooer he caper’d as he'd been in drink, And vow’d I was his dear lassie dear lassie, And vow’d I was his dear lassie.

I spier'd for my cousin fu‘ couthy and sweet, Gin she had recover'd her hearin, And now her new shoon fit her auld shaeheld feet, But, heavens, how he fell a swearin, a swearin, But, heavens, how he fell a swearin.

He begged me for gudesake I wad be his wife, Or else I wad kill him wi‘ sorrow ; So e'en to preserve the poor body in life, I think I maun wed him to-morrow, to-morrow, I think I maun wed him to-morrow.

GREEN GROW THE RASHES, O.

Green grow the rashes, O, Green grow the rashes, O ; The sweetest hours that e'er I spent, I spent amang the lasses, O.

There's nought but care on every han‘, In every hour that passes, O, What signifies the life o' man, And ‘twerna for the lasses, O.